ჰენრიხ მხითარიანი
ჰენრიხ მხითარიანი (სომხ. Հենրիխ Մխիթարյան; დ. 21 იანვარი, 1989) — სომეხი ფეხბურთელი. მილანის „ინტერის“ შემტევი ნახევარმცველი. სომხეთის ეროვნული ნაკრების ყოფილი კაპიტანი და ყველა დროის საუკეთესო ბომბარდირი. სომხეთისა და უკრაინის მრავალგზის ჩემპიონი, ათჯერ იყო აღიარებული სომხეთის წლის საუკეთესო ფეხბურთელად. 2017 წელს დაჯილდოვდა სამშობლოს წინაშე დამსახურებისათვის პირველი ხარისხის ორდენით.